ai4bharat/Pralekha huggingface dataset:
ارضیاتی سائنس کی وزارت
مرکزی وزیرڈاکٹرجتیندرسنگھ نے کہا ہےکہ پانچ ریاستوں ، اترپردیش ، بہار، مغربی بنگال ، میگھالیہ اورناگالینڈ میں حالیہ 30سالہ مدت  کے دوران ، جنوب مغربی مانسون کی بارش میں اہم کمی ہونے سے متعلق رجحانات کااظہارہواہے
سائنس اورٹکنالوجی کے  مرکزی وزیرمملکت ، ارضیاتی سائنسز کے  کے وزیرملکت ، پی ایم او، عملے ، عوامی شکایات ، پنشن ، ایٹمی توانائی اورخلاء سے متعلق محکموں کے وزیر مملکت ، ڈاکٹرجتیندرسنگھ نے کہاہے کہ پانچ ریاستوں ، اترپردیش ، بہار، مغربی بنگال ، میگھالیہ اورناگالینڈ میں حالیہ 30سالہ مدت  کے دوران ، جنوب مغربی مانسون کی بارش میں اہم کمی ہونے سے متعلق رجحانات کااظہار ہواہے۔
آج لوک سبھا میں ایک سوال کے تحریری جواب میں ڈاکٹرجتیندرسنگھ نے کہاکہ بھارت کے محکمہ موسمیات  نے 29ریاستوں اورمرکز کے زیرانتظام علاقوں میں ریاستوں اورضلع کی سطحوں پرمانسون کی بارش کے تغیر اورتبدیلیوں کے مشاہدے کا ایک تجزیہ کیاہے ۔ یہ تجزیہ بھارت کے محکمہ موسمیات آئی ایم ڈی کی جانب سے جون تا ستمبر  جنوب مغربی مانسون موسم کے دوران حالیہ 30سالوں کے مشاہداتی ڈیٹا پرمبنی ہے۔ آئی ایم ڈی نے 30مارچ 2020 کو اس سلسلے میں ایک رپورٹ بھی جاری کی ہے ۔ ہرریاست اور مرکز کے زیرانتظام ہرعلاقے کے لئے بارش کے تغیر کے مشاہدے کے بارے میں رپورٹس ، ‘‘پبلیکیشنز ’’کے تحت آئی ایم ڈی کی ویب سائٹ  پردستیاب ہیں اور اس کے ساتھ ساتھ یہ آئی ایم ڈی پنے کی ویب سائٹ
http://www.imdpune.gov.in/hydrology/rainfall%20variability%20page/rainfall%20trend.html پربھی دستیاب ہے ۔
ڈاکٹرسنگھ نے مذکورہ پورٹ کی نمایاں باتوں کو ذیل میں بیان کیاہے ۔
- ان پانچ ریاستوں میں اروناچل پردیش اور ہماچل پردیش کی ریاستوں کے ساتھ ساتھ سالانہ بارش میں اہم کمی کی رجحانات ظاہرہوتے ہیں ۔
- دیگرریاستوں میں اسی مدت کے دوران ، جنوب مغربی مانسون میں کسی بھی قسم کی اہم تبدیلی ظاہرنہیں ہوتی ۔
- ضلع کے لحاظ سے بارش کے مدنظر، ملک میں ایسے کئی اضلاع ہیں جہاں حالیہ 30سالہ مدت  کے دوران، جنوب مغربی مانسون اورسالانہ بارش میں اہم تبدیلیاں ظاہرہوتی ہیں ۔ شدید اورموسلادھار بارش کے دنوں کی تکریریعنی فری کوئنسی کے تعلق سے ، سوراشٹر اورکچھ ، راجستھان کے جنوب مشرقی حصوں ، تمل ناڈو کے شمالی حصوں ، آندھراپردیش کے شمالی حصوں اور جنوب مغربی اڈیشہ کے متصل علاقوں ، چھتیس گڑھ کے بہت سےحصوں ، جنوب مغربی مدھیہ پردیش ، مغربی بنگال ، منی پوراور میزورم ، کونکن اورگوا اوراتراکھنڈ میں اہم کمی کے رجحانات کا مشاہدہ کیاگیاہے ۔
محکمہ موسمیات کے پاس موسم کے بارے میں پیش گوئی کرنے اور اس کی دوردور تک تشہیر کرنے کا ایک موثر میکانزم ہے ۔ جس کے ذریعہ ، کافی پہلے ہی پورے ملک میں وارننگس اورایڈوائزریز جاری کی جاتی ہیں ، تاکہ لوگ اس سلسلے میں تیاری کرسکیں ۔ بارش کی ترتیب میں تبدیلی کے بارے میں اطلاع سے دیگرمتعلقہ فریقوں اور شراکت داروں کو بھی مطلع کیاجاتاہے تاکہ اس کا موثر استعمال اورمنصوبہ بندی کی جاسکے۔
وزارتِ تعلیم
کابینہ نے انفارمیشن ٹکنالوجی کے ہندستانی اداروں کے قوانین میں
ترمیمی بل 2020 کو منظوری دے دی
نئی دہلی، 5 فروری /وزیراعظم جناب نریندر مودی کی سربراہی میں حسب ذیل منظوری دی ہے۔
- انڈین انفارمیشن ٹکنالوجی اداروں کےقوانین ترمیمی بل2020 کو پیش کرنا۔
- 20 آئی آئی آئی ٹیز  میں ہر ایک اور آئی آئی آئی ٹی ڈی ایم کرنول  میں ایک عہدہ سمیت ڈائریکٹرس کے 21 عہدوں کی استقدامی منظوری۔
- 20 آئی آئی آئی ٹیز  میں ہرایک اور آئی آئی آئی ٹی ڈیم ایم کرنول میں ایک عہدہ سمیت رجسٹرار کے 21 عہدوں کے لئے استقدامی منظوری۔
اثرات:
اس بل سے باقی پانچ آئی آئی آئی ٹیز  کے ساتھ ساتھ سرکاری نجی شراکت داری والے 15 انڈین انسٹی ٹیوٹ آف ٹکنالوجی کو ڈگریاں عطا کرنے کے قومی اہمیت کے ادارے کی شکل میں قرار دیا جاسکے گا۔ اس سےوہ کسی یونی ورسٹی یاقومی اہمیت کے ادارے کی طرح ٹکنالوجی ادارے  یا ماسٹر آ ف ٹکنالوجی  یا پی ایچ ڈی ڈگری کے لقب دینے کا استعمال کرنے کے لئے حق دار ہوجائے گا۔ اس سے یہ ادارہ انفارمیشن ٹکنالوجی کے شعبہ میں ملک میں ایک مضبوط تحقیقی سہولت فروغ دینے کے لئے درکار کافی طلبا کو راغب کرنے میں بھی مدد گار ہوگا۔
تفصیلات
1۔سال 2014اور2017 کے اہم قوانین میں ترمیم کے لئے انڈین انفارمیشن ٹکنالوجی کے ادارے کے قوانین میں ترمیمی بل 2020 کو پیش کرنا۔
2۔ سورت ، بھوپال، بھاگلپور، اگرتلہ اور رائے چور میں سرکاری نجی شراکت داری کے تحت انڈین انفارمیشن کے 5 انسٹی ٹیوٹ کو قانونی حیثیت دینا اور انہیں انڈین انسٹی ٹیوٹ آف ٹکنالوجی/پبلک پرائیوٹ شراکت داری)قانون 2017 کے تحت انفارمیشن ٹکنالوجی کے 15 موجودہ انڈین انسٹی ٹیوٹ کے ساتھ ساتھ قومی اہمیت کے اداروں کے طور پر قرار دینا۔
سورت ، بھوپال، بھاگلپور ، اگرتلہ اور رائچور کے آئی آئی آئی ٹی اداروں کو باقاعدہ بنانا اس منظوری کا اہم مقصد ہے۔ یہ آئی آئی آئی ٹیز 1860 کے سوسائٹیز رجسٹریشن ایکٹ کے تحت درج شدہ سوسائٹیز کے طور پر پہلے ہی کام کررہے ہیں۔ اب انہیں سرکاری نجی شراکت داری طریقہ کار کی اسکیم کے تحت قائم کئے گئے دیگر 15 آئی آئی آئی ٹیز اداروں کی طرح آئی آئی آئی ٹی  قانون 2017 کے تحت شامل کیا جائے گا۔ اس کے علاوہ آئی آئی آئی ٹی ڈی ایم کرنول آئی آئی آئی ٹی قانون 2014 کے مطابق قائم کیا گیا ہے اور وہ آئی آئی ٹی الہ آباد ، آئی آئی آئی ٹی ایم گوالیار ، آئی آئی آئی ٹی ڈی ایم، جبلپور، آئی آئی آئی ڈی ایم کانچی پورم کے ساتھ کام کررہا ہے۔ ان آئی آئی آئی ٹیز میں ڈائریکٹر اور رجسٹرار کی پوسٹ پہلے ہی موجود ہے اور موجودہ تجویز انہیں بنا کسی اضافی مالی آمدنی کے صرف رسمی طور سے ادا کرتا ہے۔
پس منظر:
آئی آئی آئی ٹیز کا مقصد انفارمیشن ٹکنالوجی کے شعبے میں اعلی تعلیم اور تحقیق کو فروغ دینا ہے۔
پبلک پرائیوٹ شراکت داری  طریقہ کار کے مطابق 20 نئے آئی آئی آئی ٹیز کے قیام کی اسکیم کے تحت جس کی 2010-11-26 کو مرکزی کابینہ کی طرف سے منظور ی دی گئی ہے ، 15 آئی آئی آئی ٹیز کو پہلے ہی آئی آئی آئی ٹی کے قانون 2017 میں شامل کیاگیا ہے جبکہ باقی پانچ آئی آئی ٹیز کو قانون کو شیڈول کے تحت شامل کیا جانا ہے۔
2014 کے انفارمیشن ٹکنالوجی کے انڈین انسٹی ٹیوٹ کے قانون اور ہندستان کے انفارمیشن ٹکنالوجی اداروں کے  قانون 2017 ہند سرکار کے مثالی اقداما ت ہیں تاکہ انفارمیشن ٹکنالوجی کے شعبے میں معلومات فراہم کی جاسکیں جس سے ملک کو درپیش چیلنجوں کا حل تلاش کیا جاسکے ۔
۔۔۔۔۔۔۔۔۔۔۔
م ن۔ح ا ۔ ج۔
U-564
(Visitor Counter : 62
امور داخلہ کی وزارت
کارگل یومِ فتح کی بیسویں سالگرہ کی تقریب
نئی دہلی،20 جولائی/ ‘آپریشن وجے’ یعنی کارگل جنگ کی فتح کی بیسویں سالگرہ منانے کے لیے سرحدی سکیورٹی فورسز کی تمام اکائیاں سرحدی علاقوں کے شراکت داروں کے ساتھ متعدد سرگرمیوں کا انعقاد کر رہی ہیں۔ کارگل یومِ فتح عام طور پر ملک کے لیے فخر کرنے کا دن ہے۔ یہ شہیدوں اور ان کی قربانیوں کو یاد کرنے کا دن ہے نیز ملک کے کاز کے تئیں مسلح افواج کے عزم کو مضبوط کرنے کا دن ہے۔ مسلح افواج اپنے ہم وطنوں کے غیر متزلزل تعاون سے استحکام اور تحریک حاصل کرتی ہے۔ بی ایس ایف کا مقصدفتح کا مشترکہ جشن منانے کے لیے اپنے ہم وطنوں تک رسائی حاصل کرنا ہے۔
ہفتہ بھر چلنے والی اس تقریب کے دوران پروگراموں کی مختصر معلومات حسب ذیل ہیں:
- سرحدی علاقوں میں رہنے والے شہیدوں کے کنبوں اور میڈلوں سے نوازے گئے محافظوں کو اعزازات سے نوازے جانے کی تقریب۔
- تعیناتی والے مقامات کے پرائمری اسکولوں کے طلبا کے بیچ ڈرائنگ اور وطن پرست نغموں کے مقابلوں کے پروگرام۔
- سیکنڈری اسکولوں کے طلبا کے درمیان وطن پرستی کے موضوع پر مباحثہ کا انعقاد۔
- وطن پرستی کے نعرے لکھنے کا کھلا مقابلہ۔
- پربھات اور سائیکل ریلی۔
- شہیدوں کے لیے پانچ کلو میٹر کی دوڑ۔
- مخصوص مقامات پر بی ایس ایف بینڈ کے ذریعہ وطن پرست نغموں کی پیش کش۔
- اسلحہ کی نمائش۔
- قومی سلامتی کے تئیں مسلح افواج کی بے لوث خدمات کی نشاندہی کرنے والے فلموں/ فوٹو گیلریز کا اہتمام۔
- پروگرام بعنوان‘اپنی طاقت کو پہچانیں’ کے تحت این سی سی، اسکاؤٹ اور این سی سی طالب علموں کا سرحدی چوکیوں کا دورہ۔
- راجستھان میں اونٹ سفاری۔
- خون کا عطیہ دینے کا کیمپ۔
- مسلح افواج کی خدمات سے نوجوانوں کے ترغیب دینے کے لیے اعلیٰ حکام کا اسکولوں/ کالجوں کا دورہ نیز نوجوانوں سے بات چیت۔
- کارگل جنگ میں بی ایس ایف کی خدمات سے ہم وطنوں کو متعارف کرانا۔
سرحدی حفاظتی فوج، قومی سلامتی اور ملک کی تعمیر میں مسلح افواج کی خدمات سے سرحدی علاقوں میں رہنے والے لوگوں کو آگاہ کرنے کے لیے ان تک پہنچنے کی کوشش کرے گی۔ کارگل جنگ کی داستان کو مسلح افواج کی عظیم قربانیوں کو یاد کرتے ہوئے لوگوں کے سامنے پیش کی جائے گی۔ اس پورے پروگرام کا مقصد حفاظتی دستوں میں جوش وخروش پیدا کرنا اور ان میں اعتماد مستحکم کرنانیز نوجوانوں کو مسلح افواج میں شامل ہونے کے لیے ترغیب دینا ہے۔
اہم لنک/ سوشل میڈیا پلیٹ فارم
ویب سائٹ : http://www.bsf.nic.in
فیس بک : آفیشیل پیج- بی ایس ایف
ٹوئیٹر : بی ایس ایف_ انڈیا
انسٹا گرام : بی ایس ایف_ انڈیا
یو ٹیوب : بی ایس ایف انڈیا
۔ ۔ ۔ ۔ ۔ ۔ ۔ ۔ ۔

U. No. 3288
(Visitor Counter : 62
وزیراعظم کا دفتر
وزیراعظم نےعظیم ایتھیلیٹ آنجہانی ملکھا سنگھ کے انتقال پر اظہار تعزیت پیش کی
وزیراعظم جناب نریندر مودی نے عظیم ایتھلیٹ آنجہانی ملکھا سنگھ کے انتقال پر گہرے رنج و غم کا اظہار کیا ہے۔ جناب مودی نے انہیں ایک افسانوی کھلاڑی بتایا، جس نے قوم کواپنا گرویدہ بنالیا تھا اور ان گنت ہندوستانیوں کے دلوں میں اپنا ایک خاص مقام بنالیا تھا۔
وزیراعظم نے اپنے ایک ٹوئیٹ میں کہا کہ’’ جناب ملکھا سنگھ کے انتقال کے ساتھ ہی ہم نے ایک اساطیری کردار کا کھلاڑی کھو دیا ہے جس نے قوم کو اپنا گرویدہ بنا لیا تھا اور ان گنت ہندوستانیوں کے دلوں میں ان کا ایک خاص مقام تھا۔ ان کی جادوئی شخصیت نے لاکھوں لوگوں کو متاثر کیا۔ ان کے انتقال سے مجھے بہت دکھ پہنچا ہے۔
کچھ دن پہلے ہی میں ملکھا سنگھ جی سے بات کی تھی۔ مجھے نہیں معلوم تھا کہ یہ ہماری آخری بات چیت ہوگی۔ کئی ابھرتے ہوئے ایتھلیٹ ان کی زندگی کے سفر سے ترغیب حاصل کریں گے۔ ان کے اہل خانہ اور دنیا بھر میں پھیلے ان کے مداحوں کے تئیں میری تعزیت۔‘‘
وزارت سیاحت
کابینہ نے سودیش درشن اسکیم کے تحت سال 19-2018ء کے دوران منظور کئے گئے 10 پروجیکٹوں کے لئے 627.40 کروڑ روپے کے فنڈ کو منظوری دی
سال 20-2019ء کے دوران نئے پروجیکٹوں کی منظوری کے لئے اضافی 1854.67کروڑ روپے کے فنڈ کو بھی منظوری دی گئی
نئی دہلی،24؍دسمبر: وزیر اعظم جناب نریندر مودی کی صدارت میں مرکزی کابینہ نے سودیش درشن اسکیم کے تحت سال 19-2018ء کے دوران منظور کئے گئے 10 پروجیکٹوں کے لئے 627.40کروڑ روپے اور سال 20-2019ء کے دوران نئے پروجیکٹوں کی منظوری کے لئے اضافی 1854.67کروڑ روپے جاری کرنے کو اپنی منظوری دی۔
سودیش درشن اسکیم کے تحت سیاحت کی وزارت ہندوستان کو عالمی معیار کا سیاحتی مقام بنانے کے لئے پیہم اور جامع طریقے سے ملک میں سیاحت کے بنیادی ڈھانچے کو فروغ دے رہی ہے۔
سیاحت کے ڈھانچہ جاتی فروغ کے اس نظام سے نجی شعبے محصولات جمع کرنے سے متعلق پروجیکٹوں میں سرمایہ کاری کرنے کے خواہشمند بنیں گے، جس سے سیاحوں کو بہتر تجربات حاصل ہوں اور جس سے سیاحوں کی تعداد ، محصولات کے حصول اور روزگار کے مواقع میں بھی اضافہ ہوگا۔
پس منظر:
سال 15-2014ء کے لئے بجٹ کے اعلان کے بعد سیاحت کی وزارت نے جنوری 2015ء میں سودیش درشن اسکیم کا آغاز کیا تھا۔ اسکیم کے تحت 15سرکٹ ہمالیائی سرکٹ، شمال مشرقی سرکٹ، کرشنا سرکٹ، بودھسٹ سرکٹ، ساحلی سرکٹ، ریگستانی سرکٹ، قبائلی سرکٹ، ایکو سرکٹ، وائلڈ لائف سرکٹ، دیہی سرکٹ، روحانی سرکٹ، رامائن سرکٹ، وراثتی سرکٹ، ترتھانکر سرکٹ اور صوفی سرکٹ کو فروغ کے لئے نشان زد کیاگیا ہے۔
زراعت اور کاشتکاروں کی فلاح و بہبود کی وزارت
این پی ایف کی دوبارہ جانچ کے لئے کمیٹی کا قیام
نئی دہلی،29 نومبر۔ زراعت اور کسانوں کی بہبود کے مرکزی وزیر جناب نریندر سنگھ تومر نے آج راجیہ سبھا میں پوچھے گئے سوال کے تحریری جواب میں بتایا کہ کسانوں کے لئے قومی پالیسی  کی دوبارہ جانچ کے لئے کسی ایکسپرٹ کمیٹی  قائم کرنے کی کوئی تجویز زیر غور نہیں ہے۔
داخلی اُمور کی وزارت کے تحت قومی جرائم ریکارڈس بیورو  نے اپنی اشاعت بعنوان ‘‘ہندوستان میں حادثاتی اموات اور خودکشیاں’’  میں خودکشیوں پر معلومات مرتب کی ہے اور اسے پھیلایا ہے۔ خودکشیوں پر یہ رپورٹیں سال 2016 سے اس کی ویب سائٹ پر دستیاب ہیں۔
۔۔۔۔۔۔۔۔۔۔۔۔۔۔۔
U – 5462
(Visitor Counter : 48
پیٹرولیم اور قدرتی گیس کی وزارت
اوڈیشہ سمندری تجارت کا مرکز بننے جا رہا ہے: شری دھرمیندر پردھان
ریاست میں موجود مواقع کا فائدہ اٹھانے کے لیے ممکنہ سرمایہ کاروں کو دعوت نامہ
پٹرولیم اور قدرتی گیس و اسپات کی وزارت کے مرکزی وزیر شری دھرمیندر پردھان نے آج کہا کہ اوڈیشہ کا ساحل سمندری تجارت کا مرکز بننے جا رہا ہے۔ میری ٹائم انڈیا سمٹ 2021 میں ”اوڈیشہ میں سرمایہ کاری کے مواقع“ اجلاس سے خطاب کرتے ہوئے، انھوں نے تمام ممکنہ سرمایہ کاروں کو بھی یقین دہانی کرائی کہ اوڈیشہ کو سرمایہ کاری کے لیے پر کشش مقام بنانے کے لیے مرکزی اور ریاستی حکومتیں مل کر کام کر رہی ہیں۔
شری پردھان نے کہا کہ اوڈیشہ کی سمندری تاریخ بہت خوشحال رہی ہے اور ہزاروں سال پہلے ریاست کے جہاز راں ریاست کی قسمت بدلنے اور وقار بخشنے کے لیے دنیا کے مختلف حصوں میں روانہ ہوئے تھے۔ انھوں نے مزید کہا کہ تاریخ میں ایک وقت تھا جب ہم دنیا کی سب سے خوش حال ثقافتوں میں سے ایک تھے۔ آج اکیسویں صدی میں وزیر اعظم مودی نے آتم نربھر بھارت اور 5 ڈالر ٹرین معیشت بننے کا واضح اعلان کیا ہے۔ قدرتی بندرگاہوں، بھر پور قدرتی وسائل، طویل ساحلی پٹی اور قابل و محنتی افرادی قوت کی مدد سے اوڈیشہ آتم نربھر سفر کا منفرد حصہ بننے اور 5 ٹرلین ڈالر کی معیشت کی تشکیل کا حصہ بننے کے لیے تیار ہے۔
وزیر موصوف نے کہا کہ اکیسویں صدی میں، کاروبار اور تجارت کا عالمی نیٹ ورک سمندری ہو گا اور اوڈیشہ کا ساحل اس کا گیٹ وے ہوگا۔ اوڈیشہ کا پارادیپ ساحل مشرقی حصے کے لیے ترقی کا داخلی راستہ بننے جا رہا ہے۔ کلنگ نگری کو ایک اسٹیل مرکز کے طور پر تیار کیا جا رہا ہے۔ یہ ایک خود ساختہ ماحولیاتی نظام بننے کا تصور کرتا ہے اور سرمایہ کاروں کو قدر افزا سہولیات قائم کرنے کے اہل بناتا ہے۔ پٹرولیم اور اسپات کے شعبوں میں ہماری پہل اوڈیشہ میں سمندری معیشت کو تقویت فراہم کرے گی۔ انھوں نے کہا کہ اوڈیشہ میں نئی بندر گاہوں کی ترقی اور ان کے لیے دریا اور سمندری بندرگاہ کے زیادہ سے زیادہ استعمال کے لیے اینکر صنعتوں اور کمپنیوں کی ضرورت ہے۔
انھوں نے ملک کے دوسرے خطوں میں ہونے والی نمو اور قومی ترقی کے حصول میں اس کی اہمیت کے ساتھ ثابت قدمی رکھنے کے لیے مشرقی ہندوستان کی ترقی کو آگے بڑھانے کے وزیر اعظم کے وژن کا اعادہ کیا۔
شری پردھان نے کہا کہ اہم انفراسٹرکچر سڑک، ریل اور بندرگاہ کا انضمام اوڈیشہ کی صنعتی ترقی کا باعث بنے گا۔ بندر گاہ مبنی بلو اکنامی یعنی سمندری معیشت کے لیے ممکنہ ملٹی موڈل ریل، سڑک اور ہوائی رابطے کے ساتھ سمندر اور ندی کے بندرگاہ کے ساتھ معدنیات اور اشیا کے نقل و حمل کو بہت کم لاجسٹک لاگت پر شروع کیا جائے گا۔
شری پردھان نے کہا کہ اوڈیشہ جنوب مشرقی ریلوے اور مشرقی ساحل ریلوے کے ریل نیٹ ورک سے مشرقی اور مغربی بھارت کے درمیان ایک رابطہ کے طور پر کام کرتا ہے۔ اوڈیشہ میں کلیدی بندرگاہوں کے ساتھ ریلوے مال برداری کوریڈور کو مربوط کرنے اور ریاست میں بحالی اور انجینئرنگ کے منصوبوں کے قیام کے مزید امکانات ہیں۔
پٹرولیم سیکٹر میں ہونے والی سرمایہ کاری کے بارے میں، شری پردھان نے کہا کہ تیل اور گیس سی پی ایس ای نے ریاست اوڈیشہ میں متعدد انفراسٹرکچر سرمایہ کاری کی پیش کش کی ہے جس میں آئل ریفائننگ، گیس پائپ لائن انفراسٹرکچر، مارکیٹنگ انفراسٹرکچر اور شہری گیس کی تقسیم کے نیٹ ورکس شامل ہیں۔ انھوں نے وزیر اعظم مودی کے خیالات کا اظہار کرتے ہوئے کہا کہ حکومت کا کردار نہ صرف خود دولت مندد تخلیق کار بننا ہے بلکہ ترقی پذیر بننے کے لیے دولت کے تخلیق کاروں کے لیے پالیسی سازی کو یقینی بنانا ہے۔
|
بھارتی چناؤ کمیشن
|
لوک سبھا انتخابات کے تیسرے مرحلے کے تحت چھتیس گڑھ کے 7 پارلیمانی حلقوں میں 23 اپریل ، بروز منگل کو ووٹ ڈالے جائیں گے
نئی دہلی، 22 اپریل / لوک سبھا انتخابات کے تیسرے مرحلے کے تحت 23 اپریل ، 2019 ء بروز منگل کو چھتیس گڑھ کے 7 پارلیمانی حلقوں رائے پور ، بلاس پور ، درگ ، جنجگیر – چمپا ، رائے گڑھ ، کوربا اور سرگوجا میں ووٹ ڈالے جائیں گے ۔ رائے پور ، بلاس پور ، درگ اور کوربا جنرل زمرے کے پارلیمانی حلقے ہیں ، جب کہ رائے گڑھ اور سرگوجا درج فہرست قبائل  کے لئے مختص پارلیمانی حلقے ہیں ۔ اسی طرح جنجگیر – چمپا پارلیمانی حلقہ درج فہرست ذات  کے لئے مختص ہے ۔ ان ساتوں پارلیمانی حلقوں میں رائے دہندگان کی کل تعداد 12713816 ہے ، جس میں 6416252 رائے دہندگان مرد ہیں ، 629699 رائے دہند گان خواتین ہیں ، جب کہ 572 رائے دہندگان دیگر ہیں ۔ ریاست میں تیسرے مرحلے کے انتخابات کے لئے قائم کئے گئے پولنگ مراکز کی کل تعداد 15408 ہے ۔ اس مرحلے میں کل 123 امید وار چناؤ میدان میں ہیں ۔ تمام اسمبلی حلقوں میں صبح سات بجے سے لے کر شام 5 بجے تک پولنگ ہو گی ۔
درج ذیل گوشوارے سے تیسرے مرحلے کے انتخابات کے تحت چھتیس گڑھ کے 7 پارلیمانی حلقوں میں ہونے والی پولنگ کے دوران رائے دہندگان کی کُل تعداد ، مرد رائے دہندگان، خواتین رائے دہندگان اور دیگر رائے دہندگان کے علاوہ اس مرحلے میں حصہ لینے والے امیدواروں کی تعداد اور پولنگ مراکز کی تعداد کا پتہ چلتا ہے ۔
|
|
چھتیس گڑھ کے پارلیمانی حلقے

|
|
رائے دہندگان کی کُل تعداد
|
|
مرد رائے دہندگان کی تعداد
|
|
خواتین رائے دہندگان کی تعداد
|
|
مخنث ووٹروں کی تعداد
|
|
امیدواروں کی تعداد
|
|
پولنگ مراکز کی تعداد
|
|
رائے پور
|
|
21,11,104
|
|
10,71,921
|
|
10,38,886
|
|
297
|
|
25
|
|
2343
|
|
بلاس پور
|
|
18,75,904
|
|
9,52,657
|
|
9,23,156
|
|
91
|
|
25
|
|
2221
|
|
رائے گڑھ
|
|
17,31,655
|
|
8,63,319
|
|
8,68,308
|
|
28
|
|
14
|
|
2327
|
|
کوربا
|
|
15,07,779
|
|
7,58,198
|
|
7,49,526
|
|
55
|
|
13
|
|
2008
|
|
جنجگیر – چمپا
|
|
18,95,232
|
|
9,64,113
|
|
9,31,094
|
|
25
|
|
15
|
|
2173
|
|
درگ
|
|
19,38,319
|
|
9,76,652
|
|
9,61,601
|
|
66
|
|
21
|
|
2183
|
|
سرگوجا
|
|
16,53,283
|
|
8,29,392
|
|
8,24,421
|
|
10
|
|
10
|
|
2153
|
|
میزان
|
|
1,27,13,816
|
|
64,16,252
|
|
62,96,992
|
|
572
|
|
123
|
|
15,408
|
||
||
||
||
||
||
||
|
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No.1941
بندرگاہوں، جہاز رانی اور آبی راستوں کی وزارت
حکومت گجرات کے لوتھل علاقے میں 4,500 کروڑ روپے کی تخمینہ لاگت سے نیشنل میری ٹائم ہیریٹیج کمپلیکس تیار کرے گی
این ایم ایچ سی کو ایک بین الاقوامی سیاحتی مقام کے طور پر تیار کیا جائے گا ج س میں بھارت کے مالا مال سمندری ورثے کی نمائش کی جائے گی
این ایم ایچ سی ، لوتھل کے پروجیکٹ کی پیش رفت کا جائزہ اجلاس 2 جولائی 2023 کو منعقد ہوگا
ساگرمالا پروگرام کے تحت، بندرگاہوں، جہاز رانی اور آبی گزرگاہوں کی وزارت گجرات کے لوتھل علاقے میں ایک قومی سمندری وراثت کی ایک عمارت تیار کر رہی ہے، جو ایک عالمی معیار کی عمارت ہوگی۔ این ایم ایچ سی کو ایک بین الاقوامی سیاحتی مقام کے طور پر تیار کیا جائے گا، جہاں قدیم سے جدید دور تک بھارت کے سمندری ورثے کی نمائش کی جائے گی اور بھارت کے سمندری ورثے کے بارے میں بیداری پھیلانے کے لیے جدید ترین ٹکنالوجی کا استعمال کرتے ہوئے ایک ایڈوٹینمنٹ اپروچ اپنائی جائے گی۔
اس سلسلے میں، 2 جولائی 2023 کو گجرات کے علاقے لوتھل میں ایک آن سائٹ پراجیکٹ کی پیش رفت کا جائزہ اجلاس منعقد کیا جائے گا۔ پروجیکٹ کا جائزہ گجرات کے وزیر اعلیٰ بھوپیندر بھائی پٹیل کریں گے۔ جناب سربانند سونووال، بندرگاہوں، جہاز رانی اور آبی گزرگاہوں اور آیوش کے مرکزی وزیر؛ ڈاکٹر منسکھ مانڈویہ، مرکزی وزیر صحت اور خاندانی بہبود اور کیمیکل اور فرٹیلائزر کے وزیر؛ جناب سری پد یسو نائک، بندرگاہوں، جہاز رانی اور آبی گزرگاہوں اور سیاحت کے مرکزی وزیر مملکت؛ اور جناب شانتنو ٹھاکر، بندرگاہوں، جہاز رانی اور آبی گزرگاہوں کے مرکزی وزیر مملکت اس تقریب میں شرکت کریں گے۔
میری ٹائم کمپلیکس میں دنیا کا سب سے اونچا لائٹ ہاؤس میوزیم، دنیا کی سب سے بڑی اوپن ایکواٹک گیلری، بھارت کا سب سے عظیم بحری عجائب گھر اور دنیا کے سب سے بڑے بین الاقوامی سیاحتی مقامات میں سے ایک ہونے کا تصور پیش کیا گیا ہے۔
اس منصوبے کے ذریعے سیاحت کو فروغ دینے سے خطے کی اقتصادی ترقی میں بھی اضافہ ہوگا۔
مارچ 2022 میں شروع ہوا، یہ کمپلیکس تقریباً 4500 کروڑ روپے کی لاگت سے تیار کیا جا رہا ہے۔ اس میں بہت سی اختراعی اور منفرد خصوصیات ہوں گی جیسے ہڑپہ کے فن تعمیر اور طرز زندگی کی تجدید کے لیے لوتھل منی تخلیق؛ چار موضوع پر مبنی پارکس- میموریل تھیم پارک، میرین اینڈ نیول تھیم پارک، کلائمیٹ تھیم پارک اور ایڈونچر اینڈ ریکریشن تھیم پارک، ہڑپہ دور سے لے کر آج تک بھارت کے سمندری ورثے کو اجاگر کرنے والی 14 گیلریاں، ریاستوں اور مرکز کے زیر انتظام علاقوں کے متنوع سمندری ورثے کی نمائش کرنے والے ساحلی ریاستوں وغیرہ کے دیگر ڈھانچے میں شامل ہیں۔
۔۔۔۔
ش ح۔ا س۔ ت ح ۔
U–6646
(Visitor Counter : 57
بجلی کی وزارت
ہندوستان میں سمندری ہوائی توانائی
نئی دہلی،9 جون 2022/
بجلی اور نئی اور قابل تجدید توانائی کے مرکزی وزیر جناب آر کے سنگھ نے آج ہندوستان میں سمندری ہوا سے چلنے والے توانائی کے منصوبوں کے لیے ٹرانسمیشن کی منصوبہ بندی پر ایک میٹنگ کی۔ جناب آلوک کمار، سکریٹری، بجلی اور جناب اندو شیکھر چترویدی، سکریٹری، نئی اور قابل تجدید توانائی کی وزارت، میٹنگ میں موجود تھے۔
میٹنگ کے دوران، گجرات اور تمل ناڈو کے ساحلوں پر 10 گیگا واٹ کی کل صلاحیت کے آف شور ونڈ پروجیکٹس کے لیے درکار ٹرانسمیشن اور انخلاء کے بنیادی ڈھانچے پر تبادلہ خیال کیا گیا۔ سنٹرل ٹرانسمیشن یوٹیلیٹی  کی طرف سے وزیرموصوف کو اس پر ایک پریزنٹیشن دی گئی۔
تفصیلی جائزہ لینے کے بعد، مندرجہ ذیل رفتار کے مطابق ، آف شور ونڈ انرجی بلاکس کی بولی لگانے کا فیصلہ کیا گیا:
کھلی رسائی / کیپٹو / دو طرفہ تیسرے فریق کے ذریعے بجلی کی فروخت کے لیے تمل ناڈو اور گجرات کے ساحل سے دور ترقی کے لیے موجودہ مالی سال 22-23 سے شروع ہونے والے تین سالوں کے لیے 4.0 گیگاواٹ سالانہ صلاحیت کے پروجیکٹ کی بولیاں فروخت / مرچنٹ کی فروخت کے لئے لگائی گئی۔
اس کے بعد 5 گیگا واٹ کی صلاحیت کے پروجیکٹ کی بولی ہر سال پانچ سال کی مدت کے لیے یعنی مالی سال 29-30 تک کی جائے گی۔
مالی سال 22-23 سے شروع ہونے والے پہلے دو سالوں میں 8 گیگاواٹ کی پراجیکٹ کی صلاحیت بھی کاربن کریڈٹ جیسی سبز خصوصیات کے فوائد سے فائدہ اٹھا سکے گی۔
پہلے 12 گیگاواٹ کی بولی سنگل اسٹیج ٹو کے لفافے کے ماڈل پر کی جائے گی جس میں بولی دہندگان کا ان کی تکنیکی تجارتی صلاحیتوں کی بنیاد پر جائزہ لیا جائے گا اور صرف تکنیکی طور پر اہل بولی دہندگان ہی مالیاتی تشخیص کے لیے آگے بڑھیں گے۔ مالیاتی تشخیص سمندری بیڈ ایریا کے فی مربع کلومیٹر کے حساب سے لیز فیس کی بنیاد پر کی جائے گی۔ سی بیڈ ایریا کے فی مربع کلومیٹر سب سے زیادہ لیز فیس کی پیشکش کرنے والے بولی دہندہ کو پراجیکٹ کی الاٹمنٹ کے لیے فاتح قرار دیا جائے گا۔
آف شور پولنگ سب اسٹیشن  سے آن شور ٹرانسمیشن تک بجلی کا انخلاء اور ترسیل ان تمام آف شور ونڈ صلاحیتوں کے لیے مفت فراہم کی جائے گی جن کی بولی مالی سال 29-30 تک کی جائے گی۔
نئی اور قابل تجدید توانائی کی وزارت اپنی عمل آوری ایجنسی کے ذریعے تمل ناڈو کے ساحل پر 4.0 گیگا واٹ صلاحیت کے مساوی آف شور ونڈ انرجی بلاکس کو لیز پر دینے کے لیے اگلے تین سے چار ماہ میں پہلی بولی جاری کرے گی۔
ش ح۔ ش ت۔ج
Uno-6322
(Visitor Counter : 128
پیٹرولیم اور قدرتی گیس کی وزارت
تیل اور پیٹرولیم کے سرکاری زمرے کے اداروں کی طرف سے کارپوریٹ سماجی ذمہ داری کے اقدامات
سرکاری زمرے کی تیل کمپنیوں نے کارپوریٹ سماجی ذمہ داری  کے تحت 5582.34 کروڑ روپے خرچ کئے ہیں
پٹرولیم اور قدرتی گیس کے وزیر مملکت جناب رامیشور تیلی نے آج راجیہ سبھا میں ایک سوال کے تحریری جواب میں بتایا کہ سرکاری زمرے کی تیل کمپنیاں کمپنیز ایکٹ کے سیکشن 135 کے مطابق پچھلے لگاتار تین مالی سالوں کے اپنے اوسط خالص منافع کا 2 فیصد کارپوریٹ سماجی ذمہ داری کیلئے مختص کرتی رہی ہیں اور یہ سرگرمیاں کمپنیز ایکٹ 2013 کے شیڈول سوئم کے تحت شناخت کردہ مدوں کے تحت شروع کی جاتی ہیں۔
سرکاری زمرے کی تیل کمپنیوں نے گزشتہ تین برسوں  کے دوران ملک کے مختلف حصوں میں کارپوریٹ سماجی ذمہ داری کے تحت 5582.34 کروڑ روپے خرچ کئے ہیں۔ پچھلے 3 برسوں کے دوران شروع کردہ کارپوریٹ سماجی ذمہ داری کی سرگرمیوں اور اُن پر خرچ کئے جانے والے فنڈ کی ریاستوں،پروجیکٹوں اورسرگرمیوں کے حساب سے تفصیلات سرکاری زمرے کی تیل کمپنیوں کی متعلقہ ویب سائٹس پر دستیاب ہیں۔
سرکاری زمرے کی تیل کمپنیاں داخلی طور پر یا بیرونی ایجنسیوں کے ذریعے کارپوریٹ سماجی ذمہ داری کے اپنے کچھ بڑے پروجیکٹوں کے اثرات کا جائزہ لے رہی ہیں۔
جنوری 2021 میں کارپوریٹ امور کی وزارت کے ذریعے کارپوریٹ سماجی ذمہ داری سے متعلق قوانین میں کی گئی تبدیلیوں کے مطابق یہ فیصلہ کیا گیا ہے کہ ایک کروڑ روپے یا اس سے زیادہ کی لاگت والے سی ایس آر پروجیکٹوں کے اثرات کے جائزے کا کام ایک آزاد ایجنسی کے ذریعے انجام دیا جائے گا۔ اثرات کے جائزے کی رپورٹوں کو سی ایس آرسے متعلق سالانہ رپورٹ کے ساتھ منسلک کیا جائے گا۔
کوئلے کی وزارت
این ایل سی انڈیا لمیٹڈ نے راجستھان کے ساتھ 300 میگاواٹ شمسی پروجیکٹ کے لیے طویل مدتی بجلی کے استعمال کا معاہدہ کیا
راجستھان کو اگلے 25 سال تک شمسی توانائی کی فراہمی
بجلی کی توانائی سے متعلق پروجیکٹ کاربن کے اخراج میں ہر سال 0.726 ملین ٹن کاربن ڈائی آکسائیڈ کے اخراج کو کم کرنے میں مدد کرے گا
این ایل سی انڈیا لمیٹڈ، کوئلہ کی وزارت کے انتظامی کنٹرول کے تحت ایک نورتن سنٹرل پبلک سیکٹر انڈر ٹیکنگ نے راجستھان میں سی پی ایس یو اسکیم کے تحت 300 میگاواٹ شمسی توانائی کی فراہمی کے لیے راجستھان ارجا وکاس نگم لمیٹڈ کے ساتھ طویل مدتی بجلی کے استعمال کا معاہدہ کیا ہے۔
این ایل سی آئی ایل کے پاس اس وقت قابل تجدید توانائی کی صلاحیت 1,421 میگاواٹ ہے۔ کمپنی کے کارپوریٹ منصوبے کے مطابق، وہ 2030 تک 6,031 میگاواٹ صلاحیت قائم کرنے پر غور کر رہی ہے۔
کمپنی نے مسابقتی بولی کے ذریعے قابل تجدید توانائی سے متعلق بھارتی ایجنسی  کے ذریعے شروع کی گئی سی پی ایس یو اسکیم فیز-IIٹرانسIII میں 510 میگاواٹ شمسی پروجیکٹ کی صلاحیت حاصل کی ہے۔راجستھان کے بیکانیر ضلع میں بارسی نگرکے مقام پر،300 میگاواٹ شمسی توانائی کی صلاحیت والا پروجیکٹ زیر تکمیل ہے۔مذکورہ پروجیکٹ کے لیے ای پی سی کا ٹھیکہ ایم /ایس ٹاٹا پاورشمسی نظام کو مسابقتی بولی کے ذریعے دیا گیا ہے۔
300 میگاواٹ سولر پراجیکٹ کے لیے بجلی کے استعمال کے معاہدے  پراین ایل سی انڈیا لمیٹڈ اور راجستھان ارجا وکاس نگم لمیٹڈ کے درمیان 17 اگست 2023 کو جے پور میں جناب ڈی کے جین، ڈائریکٹر ، آر یو وی این ایل اورجناب ڈی پی سنگھ نے این ایل سی انڈیا لمیٹڈ کے جی ایم  جناب بھاسکر اے ساونت، پرنسپل سکریٹری، توانائی، حکومت کی موجودگی میں دستخط کیے تھے۔جس میں راجستھان کے،جناب ایم ایم رانو، ایم ڈی، آر یو وی این ایل اور جناب پرسنا کمار موٹوپلی، سی ایم ڈی، این ایل سی انڈیا لمیٹڈ،جناب مکیش اگروال، ای ڈی ، این ایل سی آئی ایل، جگدیش چندر مزومدار، پراجیکٹ ہیڈ، بارسنگسر پروجیکٹ اور دیگر سینئر افسران بھی موجو دتھے۔ تاکہ ریاست راجستھان کو اگلے 25 سالوں کے لیے شمسی توانائی کی فراہمی کی جاسکے۔
اس پروجیکٹ سے سالانہ 750 ملین یونٹس کی بجلی پیدا کی جائے گی اورپیدا کی گئی کل گرین بجلی ریاست راجستھان کو فراہم کی جائے گی۔مذکورہ پروجیکٹ ریاست راجستھان کو ان کے قابل تجدید خریداری کی ذمہ داری کے اہداف کو پورا کرنے میں مدد کرے گا۔
اس پروجیکٹ سے حاصل ہونے والی بجلی ہر سال کاربن کے اخراج کو 0.726 ملین ٹن کاربن ڈائی آکسائیڈ کے اخراج میں کمی کرنے میں مدد کرے گی۔ قابل تجدید توانائی کے محاذ پر، تمل ناڈو میں 1.40 گیگا واٹ صلاحیت کے علاوہ، ایسا پہلی مرتبہ ہے کہ جب این ایل سی آئی ایل دیگر ریاستوں میں اپنی صلاحیت کے اثرات میں اضافہ کررہا ہے۔